ร้านนวลเบเกอร์รี่ สาขานี้อยู่ในสวนดอกตั้งอยู่ใต้ศูนย์อาหาร CMED ข้างคณะพยาบาล เป็นแผงร้านเล็กๆที่ตั้งอยู่ข้างมินิมาร์ทและร้านขายผลไม้จากการสอบถามทราบว่าร้านเปิดทุกวัน จันทร์ถึงศุกร์ตั้งแต่ 6.00 - 18.00 น. เสาร์อาทิตย์ตั้งแต่ 6.00 - 16.00 น. ที่ร้านมีขายทั้งเบเกอร์รี่แบบแช่เย็นและเป็นชิ้นๆ ราคาเริ่มที่ 20 บาทขึ้นไป มาครั้งแรกลองไป 3 อย่าง พวกแช่เย็นจะเก็บในตู้เย็นได้ 3 วัน
- ก้นหอยบัตเตอร์ครีมเนย 20 บาท ชิ้นใหญ่ดี ไส้ทะลัก ขนมปังนุ่มไม่มาก ไส้เนยหอมหวานกำลังดีและเค็มนิดๆ ไม่เลี่ยนมาก ให้ 3.4/5
- ชีสเค้กสตรอเบอร์รี่ 80 บาท หอมมันพอดี แยมเปรี้ยวหวานพอดีมีเนื้อใส่มาด้วย ไม่เลี่ยนมาก ครีมหอมมันพอดีๆ เนื้อเค้กออกเละๆเช่นกัน ให้ 3.5/5
- โรลเค้กช็อคโกแล็ต 90 บาท เนื้อนุ่มรสเข้มไม่เลี่ยนไม่แน่นมาก หอมช๊อคกำลังดี หวานน้อย ครีมหอมมันน้อยไม่เลี่ยนเช่นกัน หวานนิดนึง ให้ 3.6/5
เป็นอีกร้านสาขาที่มีเบเกอร์รี่ให้เลือกค่อนข้างหลากหลาย ราคาไม่แพงมาก คนขายสาขานี้เป็นยายแก่ๆมีอายุนิดนึง ยายแกจะคอยบรรยายสรรพคุณของเบเกอร์รี่ทุกชิ้นให้ฟังอย่างละเอียด เน้นมากว่าทำสดทุกวัน ไม่ค่อยเจอร้านเบเกอร์รี่แบบนี้ การบริการดี ตัวร้านทำได้สวย มีคนเข้ามาซื้อเรื่อยๆ ชอบไม่ชอบมาลองกันได้ เป็นอีกร้านที่เหมาะที่จะซื้อไปให้แฟน คนรักคนชอบหรือซื้อไปเยี่ยมไข้ผู้ป่วยในโรงพยาบาล เพราะตัวเบเกอร์รี่ดูน่ากินและตัวบรรจุภัณฑ์ดูดีเลยทีเดียว